Britiske dronninger og prinsgemaler

De britiske dronninger og prinsgemaler dækker ægtefæller til de regerende konger eller dronninger af Det Forenede Kongerige af Storbritannien. Gemalerne i det britiske monarki og dets forgængere har ingen forfatningsmæssig status eller magt, men mange havde betydelig indflydelse på deres ægtefæller. Nogle kongelige gemaler, såsom den seneste prinsgemal Prins Philip, hertug af Edinburgh, har også medvirket til at forbedre monarkiets image ved at blive berømtheder i deres eget navn. Prins Philip er den længst siddende og ældste gemal nogensinde. Hans svigermor, Dronning Elizabeth, der døde i en alder af 101 år, levede længere, men da hun døde var hun ikke gemal, da hendes mand Kong Georg 6. var død 50 år tidligere.

Historie 
Siden foreningen af England og Skotland i 1707 har der været ti gemaler til den britiske monark. Dronninger mellem 1727 og 1814 var også kurfyrstinder af Hannover, da deres mænd alle havde titlen som kurfyrste af Hannover. Mellem 1814 og 1837 havde dronninger også titel af dronning af Hannover, da deres mænd var konger af Hannover. Den personlige union med Det Forenede Kongerige sluttede i 1837 ved Dronning Victorias tronbestigelse, fordi arvelovene i Hannover ikke tillod en kvinde at arve tronen, hvis der var en levende mandlig arving (i Storbritannien havde en mand kun forrang over sin egne søstre, indtil ændringen af den britiske tronfølgelov i 2013, som fjernede mandlige førstefødselsret. I Den preussisk-østrigske krig i 1866 blev Hannover annekteret af Preussen og blev indkorporeret som Provinsen Hannover.

Undtagelser 
Ikke alle hustruer til monarker er blevet gemaler, da de kan være døde, blevet skilt, fået erklæret deres ægteskab ugyldigt, inden deres mænd besteg tronen eller blev gift efter abdiceringer. Sådanne tilfælde inkluderer:

 Sophie Dorothea af Celle, hustru til Georg 1. af Storbritannien (som arving for Kurfyrstendømmet Hannover ), gift den 22. november 1682, skilt den 28. december 1694, døde den 13. november 1726.
 Maria Anne Fitzherbert, hustru til Georg 4. af Storbritannien (som Prins af Wales), gift 1785, ægteskab erklæret ugyldigt, døde i 1837.
 Wallis Warfield Simpson, hustru til Edvard 8. (som hertug af Windsor) og derfor ikke hustru til en regerende konge, gift 3. juni 1937, døde den 24. april 1986.

Et usædvanlig tilfælde var Karoline af Braunschweig, der var blevet separeret fra sin mand Georg 4. forud for hans tronbestigelse, og selvom hun i realiteten var hans gemal, blev hun holdt væk fra hoffet og blev med magt afskåret fra at deltage i George 4.'s kroning og selv blive kronet. Dette medførte offentlig forargelse.

Alle kvindelige gemaler har haft ret til at være og blevet tituleret som dronninger. Imidlertid er ingen af de tre britiske mandlige gemaler, der har været siden 1707, blevet betragtet som kongegemaler:

 Prins Jørgen af Danmark, Dronning Annes mand modtog heller aldrig den officielle titel som Prinsgemal, men blev ophøjet til den engelske adel som hertugen af Cumberland i 1689, flere år inden hans hustrus tronbestigelse i 1702.
 Prins Albert af Sachsen-Coburg og Gotha, Dronning Victorias mand, tog ikke en engelsk hertugtitel, men blev tildelt titlen Prinsgemal (Prince Consort) som en særlig titel i 1857. Indtil da havde ingen mandlige gemal i hverken Storbritannien eller dets forgængere officielt haft denne titel. Først blev det foreslået, at han kunne blive kongegemal, men dette blev afvist af regeringen.
 Prins Philip af Grækenland og Danmark, dronning Elizabeth 2.'s mand, der allerede blev ophøjet til den britiske adel som hertug af Edinburgh i 1947, blev gjort til Prins af Storbritannien i 1957. Han blev ikke tituleret som prinsgemal.

Siden 1707 har kun Georg 1. og Edvard 8. været ugifte gennem hele deres regeringsperioder.

Dronninger og prinsgemaler i Kongeriget Storbritannien (1707-1801) og Det Forenede Kongerige af Storbritannien (1801 - nuværende)

Huset Stuart

Huset Hannover

Huset Sachsen-Coburg og Gotha, omdøbt til Huset Windsor i 1917

Referencer

Eksterne links 

 www.royalty.nu

Huset Windsor
Gemaler